ชื่อสถานที่: วอเตอร์ไซด์รีสอร์ทเรสเทอรองท์
ประเภท: ร้านอาหาร กาแฟ เบเกอรี่
ตำบล: นวลจันทร์
อำเภอ: บึงกุ่ม
จังหวัด: กรุงเทพมหานคร
รหัสไปรษณีย์: 10230
พิกัด: 13.82906, 100.63152

ร้านอาหารร่วมสมัยตกแต่งสไตล์ Contemporary Resort ที่ถูกสร้างขึ้นบนผืนน้ำกว่า 15 ไร่ ทำให้บรรยากาศในร้านดูสบายๆ เหมาะกับการมารับประทานอาหารมื้อค่ำสุดพิเศษ โดยทางร้านเน้นกลุ่มลูกค้าทุกประเภท ไม่ว่าจะเป็นวัยทำงานที่อยากมาแฮ็งเอาต์หลังเลิกงาน วัยรุ่นที่มาพบปะสังสรรค์กับเพื่อนๆ หรือแม้แต่พาครอบครัวมารับประทานอาหารอร่อยๆ ในวันหยุดสุดสัปดาห์ ความพิเศษที่ไม่เหมือนใครของร้านนี้คือ ทุกที่นั่งกว่า 1, 000 ที่นั่ง ติดริมน้ำทั้งหมด ไม่ว่าจะนั่งโต๊ะไหน มุมใด คุณก็สามารถสัมผัสบรรยากาศสุดแสนโรแมนติกได้อย่างแน่นอน และยังมีโซนคาราโอเกะไว้บริการถึง 13 ห้อง สามารถรองรับได้ตั้งแต่ 6-40 ท่าน มีอาหารให้เลือกรับประทานหลากหลายเมนู โดยทางร้านจัดลำดับเมนูยอดนิยมไว้ 11 เมนู และเมนูแนะนำ 14 เมนู ส่วนใหญ่จะเน้นอาหารไทยเป็นหลัก แต่ถ้าใครอยากทานอาหารจีน ญี่ปุ่น ซีฟู้ด หรือยุโรป ก็มีให้เลือกรับประทานเช่นกัน และยังได้เพลิดเพลินกับดนตรีสด ขับกล่อมด้วยนักร้องเสียงคุณภาพสไตล์ Easy Listening ตั้งแต่เวลาทุ่มครึ่งจนถึงเที่ยงคืนโดยประมาณ